Catulli carminum corpus olim a grammaticis Romanis, si non ab ipso poeta, 
secundum genera metrorum in tres libros divisum fuisse nonnulli opinati 
sunt *), dum alii, qvia triplex carminum distributio diversitati metrorum ma- 
jori non congrueret, plures partitiones aut incertum numerum commemorant **). 
Hae unde exstiterint sententiae, qvaerentem non potest causa fugere; primum 
enim id ipsum, qvod horum poematum corpus tam incompositum exstat,. ad 
suspicandum aliqvid de ordine olim servato commovit, deinde, etsi haec car- 
mina ne metrorum qvidem ratione constanter vereqve habita congesta sunt. 
qvia tamen eatenus sunt ordinata, ut omnes versus elegiaci post ceteros allati 
sint, vestigium ordinis antiqvi ad metrorum differentias constituti, sed pertur- 
bati apparere visum est. (Constat vero in codd. MSS. nullos inesse titulos, 
qvi partitiones ejusmodi significent. Neqve grammatici ceterive scriptores ve- 
teres, ubi verba Catulli proferunt, ulla dant testimonia pro ea re. Nam Sea- 
ligerum, qvi propter locum Charisii (p. 75 Putsch.) conclusit (1. c.) partem 
carminum Hendecasyllabos inscriptam fuisse, opinio fefellit: Charisius enim, 
poetam pugillaria neutraliter in hendecasyllabis dicere ***) memorans, eur car- 
men 42 eo nomine designaret, plus unam causam habuit, qvandoqvidem et 
+) Fabricius in Zibliothec. Latin. lib. 1 cap. 5 de iis loqvitur, qvi qvondam vel in edi- 
tionibus triplicem seriem carminum eodem modo dispertiverunt, qvo partitam narrans Onu- 
phrius Panvinius Antiqvitat. Veronens. lib. 6 p. 144 (ed. a. 1648) ait: Dividitur opus in 
libros tres, ut primus lyrica, secundus elegias, tertius autem epigrammata, contineat. Metro- 
rum item varietates Handius sine dubio spectavit, qvi Ovaestionum | Catullianarum (Jenae 
1849) initio dicit tribus sibi videri libris comprehensa fuisse poemata Catulli. 
**) Josephus Scaliger Castigation. in Catull. p. 4 (ed. a. 1600): Opus videtur in ge- 
nera carminum distinctum fuisse: Hendecasyllabos, Heroica, Lyrica, Elegiaca. Munkii Ge- 
schichte der römischen Literatur, T. 2 p. 193, haec habet: Die alten Grammatiker haben 
die Gedichte Catulls nach der Form in verschiedene Bücher gebracht: Iambi, Hendecasyllabi, 
Lyrica, Erotica, Heroica und Elegiaca. Bernhardyus in sua historia litterarum Romanarum, 
p. 511 editionis 3, dicit: Unsere gegenwärtige Sammlung, die früher nach den Versmassen 
Bücher oder Abtheilungen unterschied, etc. 
***) Saepius dicere ait, etsi pugillaria non amplius semel in c. 42 neqve usqvam in 
ullo alio legitur; in qva re Charisium memoria lapsum esse et qvidem eo facilius, qvod de 
iisdem pugillaribus Catullus vocabulum codicillorum qyingvies posuit, qvam hoc qvoqve in- 
dicium esse jacturae carminum aliorum putare malumus. 
76 
